Številka: 4300-1/2025/9

Datum: 27. 3. 2025

Na podlagi 19. in 20. člena Zakona o športu (Uradni list RS št. 29/17, 21/18 – ZNOrg, [82/20](http://www.uradni-list.si/1/objava.jsp?sop=2020-01-1236), 3/22 – ZDeb in 37/24 – ZMat-B; v nadaljnjem besedilu: ZŠpo-1) ter v skladu s Pravilnikom o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23, 6/24 in 18/25; v nadaljnjem besedilu: pravilnik) in v skladu z Letnim programom športa v Republiki Sloveniji za leto 2025 (št. 6712-72/2024/5 z dne 30. 12. 2024, s spremembama št. 6712-72/2024/12 z dne 24. 3. 2025 in 6712-72/2024/15 z dne 26. 3. 2025), objavlja Ministrstvo za gospodarstvo, turizem in šport (v nadaljnjem besedilu: ministrstvo)

**SKLEP**

**o začetku postopka in imenovanju strokovne komisije za vodenje postopka javnega razpisa za izbor izvajalcev letnega programa športa v Republiki Sloveniji za leto 2025**

**1. člen**

Začne se postopek javnega razpisa za dodelitev sredstev: **Javni razpis za izbor izvajalcev letnega programa športa v Republiki Sloveniji za leto 2025** (v nadaljnjem besedilu: javni razpis)*.*

**2. člen**

Višina sredstev, ki so zagotovljena v finančnem načrtu Ministrstva za gospodarstvo, turizem in šport za leto 2025 in so na razpolago za sofinanciranje navedenih programskih in razvojnih nalog v športu je največ do 16.652.022 EUR.

Sredstva so zagotovljena na naslednjih proračunskih postavkah (v nadaljnjem besedilu: PP):

PP 231759 Šport otrok in mladine ter športna rekreacija 5.514.911 EUR;

PP 231817 Strokovne in razvojne naloge v športu 2.552.607 EUR;

PP 231814 Program vrhunskega športa 8.584.504 EUR.

**3. člen**

1. Predmet javnega razpisa so naslednje vsebine ter strokovne in razvojne naloge v športu:
2. Obštudijske športne dejavnosti

* Celoletni športni programi obštudijskih športnih dejavnosti;
* Športne prireditve študentov na univerzitetni in nacionalni ravni;
* Tekmovanja pod okriljem FISU in EUSA;

1. Športna vzgoja otrok in mladine usmerjenih v kakovostni in vrhunski šport:

* Priprave in nastopi državnih reprezentanc otrok in mladine;

1. Vrhunski šport:

* Priprave in nastopi državnih članskih reprezentanc;
* Priprave in nastopi reprezentanc na mednarodnih več panožnih športnih tekmovanjih;
* Sklad za vrhunske športnike;

1. Šport invalidov:

* Pilotski programi povezovanja športnih in invalidskih ter dobrodelnih društev in zvez;
* Državna prvenstva na področju športa invalidov;

1. Športna rekreacija:

* Celoletni športno rekreacijski programi na nacionalni ravni, ki imajo visoko pozitiven zdravstveni učinek na vadeče;

1. Šport starejših:

* Športno družabne medgeneracijske prireditve, ki imajo pomemben pozitiven zdravstveni učinek in so namenjene pretežno starejšim;

1. Statusne pravice športnikov, trenerjev in strokovna podpora programom:

* Spremljanje pripravljenosti športnikov;
* Razvoj diagnostike v športu;
* Nadstandardno zdravstveno zavarovanje vrhunskih športnikov;

1. Delovanje športnih organizacij:

* Delovanje Olimpijskega komiteja Slovenije - Združenja športnih zvez;
* Delovanje Zveze za šport invalidov Slovenije - Slovenskega paralimpijskega komiteja;
* Delovanje nacionalnih panožnih športnih zvez;
* Delovanje nacionalnih športnih zvez na področju športne rekreacije;
* Delovanje nacionalnih športnih zvez na področju obštudijske športne dejavnosti;
* Delovanje zamejskih športnih zvez;
* Izvajanje športnih programov v zamejstvu v slovenskem jeziku;

1. Mednarodna dejavnost v športu

* Članarine evropskim in svetovnim športnim zvezam;

1. Javno obveščanje o športu:

* Javno obveščanje o športu;

1. Športno obnašanje:

* Nacionalna kampanja za spodbujanje športnega obnašanja;

1. Preprečevanje dopinga v športu;

* Dopinška testiranja na nacionalni ravni;
* Nacionalna kampanja o zlorabi dopinga v tekmovalnem in rekreativnem športu.

1. Cilji javnega razpisa so:

Povečati delež športno dejavnih odraslih prebivalcev Republike Slovenije.

V skupnem deležu športno dejavnih odraslih prebivalcev Republike Slovenije povečati:

* delež redno športno dejavnih odraslih prebivalcev Republike Slovenije,
* povečati delež športno dejavnih prebivalcev v strokovno vodenih programih,
* povečati število športnikov v tekmovalnih sistemih,
* obdržati število vrhunskih športnikov,
* povečati prepoznavnost športa kot pomembnega družbenega podsistema.

**4. člen**

V strokovno komisijo za vodenje postopka javnega razpisa (v nadaljnjem besedilu: strokovna komisija) se imenuje:

1. Eva Seničar - predsednica;
2. Anja Ilievski - članica;
3. Klemen Vidmar - član;
4. Matej Kordež - član;
5. Jure Kastelic - član.

Člani strokovne komisije ob pričetku mandata podpišejo izjavo o interesni nepovezanosti in varovanju podatkov.

Naloge strokovne komisije so:

1. Objava javnega razpisa za izbor izvajalcev.
2. Odpiranje pravočasno prispelih in pravilno označenih vlog in ugotavljanje popolnosti vlog glede na to, ali so bili predloženi vsi zahtevani dokumenti (formalna popolnost) ter priprava pozivov za dopolnitev vlog.
3. Preverjanje izpolnjevanja pogojev javnega razpisa v popolnih vlogah, z obrazložitvijo (ne)izpolnjevanja posameznih pogojev.
4. Ocenjevanje popolnih vlog, ki skladno z merili izpolnjujejo vse pogoje javnega razpisa in obrazložitev posameznih meril.
5. Priprava sklepov upravičencem o izboru / zavrnitvi / zavrženju vloge na javnem razpisu.
6. Priprava predloga sofinanciranja izbranih izvajalcev in programov Letnega programa športa v RS.
7. Sprotno vodenje zapisnika o delu komisije.

**5. člen**

Člani strokovne komisije se sestajajo na sejah, ki jih sklicuje predsednica strokovne komisije. Strokovna komisija sprejema odločitve soglasno. V primeru, da ni doseženo soglasje, strokovna komisija sprejema odločitve z večino glasov prisotnih članov.

**6. člen**

Strokovna komisija opravlja naloge v skladu z Zakonom o športu, Pravilnikom o sofinanciranju izvajanja letnega programa športa na državni ravni, javnim razpisom in razpisno dokumentacijo javnega razpisa.

**7. člen**

Mandat strokovne komisije traja do zaključka vseh nalog, navedenih v 4. členu tega sklepa.

**8. člen**

Prepoved interesne povezanosti in zavezanost k varovanju podatkov.

Predsednica in člani strokovne komisije ne smejo biti s prijavitelji (kar vključuje tako prijavitelja kot partnerje, v nadaljnjem besedilu: prijavitelji) interesno povezani v smislu poslovne povezanosti, sorodstvenega razmerja (v ravni vrsti ali v stranski vrsti do vštetega četrtega kolena), v zakonski zvezi ali v svaštvu do vštetega drugega kolena, četudi je zakonska zveza že prenehala ali v zunajzakonski skupnosti. Drugi elementi interesne povezanosti se presojajo v skladu s Kodeksom ravnanja javnih uslužbencev (Uradni list RS, št. 8/01). Taka oblika interesne povezanosti je izločitveni razlog. Predsednica in člani strokovne komisije ne smejo sodelovati pri pripravi prijav prijaviteljev. Predsednica in člani strokovne komisije so zavezani k varovanju vseh zaupnih podatkov, dejstev in okoliščin o prijaviteljih in končnih prejemnikih sredstev, do katerih dostopajo pri opravljanju svoje funkcije v postopku javnega razpisa.

O nepovezanosti s katerimkoli prijaviteljem ali končnim prejemnikom in o varovanju podatkov predsednica in člani strokovne komisije podpišejo pisne izjave.

**9. člen**

Sklep začne veljati z dnem objave na intranetu ministrstva.

**Matjaž Han**

**MINISTER**

Priloga:

* Besedilo javnega razpisa in razpisna dokumentacija

Vročiti:

* Imenovanim članom strokovne komisije

Vložiti:

* Zbirka dokumentarnega gradiva